സി.പി.എം നേതാവ് കാഞ്ഞിരംപാറ രവി പാര്ട്ടി വിട്ടു വട്ടിയൂര്ക്കാവ്: മുതിര്ന്ന സി.പി.എം നേതാവ് കാഞ്ഞിരംപാറ രവി സി.പി.ഐയില് ചേര്ന്നു. സി.പി.എം പാളയം ഏരിയ കമ്മിറ്റി അംഗം, പട്ടികജാതി ക്ഷേമ സമിതി ജില്ല പ്രസിഡന്റ്, കാഞ്ഞിരംപാറ വാര്ഡ് കൗണ്സിലര് തുടങ്ങിയ സ്ഥാനങ്ങളില് മുമ്ബ് പ്രവര്ത്തിച്ചിരുന്ന കാഞ്ഞിരംപാറ രവിയും നിരവധി പ്രവര്ത്തകരുമാണ് സി.പി.ഐയില് ചേര്ന്നത്.വട്ടിയൂര്ക്കാവ് മേഖലയില് സി.പി.എമ്മിനുള്ളില് അടുത്തിടെയുണ്ടായ വിഭാഗീയതയും ചേരിപ്പോരും ആശയക്കുഴപ്പവും ഇതോടെ മറനീക്കി പുറത്തുവന്നിട്ടുണ്ട്. സി.പി.എമ്മിലെ ചില നേതാക്കള്ക്കെതിരെ രൂക്ഷവിമര്ശനങ്ങളും അണികള് ഉയര്ത്തിയിട്ടുണ്ട് പാര്ട്ടിയില് രൂക്ഷമായ ഭിന്നത അവസാനിപ്പിക്കാനും പ്രവര്ത്തകരെ അനുനയിപ്പിക്കാനും ജില്ലയിലെ ഏതാനും നേതാക്കള് രഹസ്യമായി ശ്രമിച്ചിരുന്നെങ്കിലും ഫലം കണ്ടില്ല.പാര്ട്ടിയിലുള്ള അസംതൃപ്തിയാണ് സി.പി.എം വിട്ട് സി.പി.ഐയില് ചേരാന് കാരണമെന്ന് കാഞ്ഞിരംപാറ രവിയും വ്യക്തമാക്കിയിട്ടുണ്ട്. സി.പി.ഐയില് ചേര്ന്ന കാഞ്ഞിരംപാറ രവിക്കും സഹപ്രവര്ത്തകര്ക്കും സി.പി.ഐ വട്ടിയൂര്ക്കാവ് മണ്ഡലം കമ്മിറ്റി കോവിഡ് മാനദണ്ഡങ്ങള് പാലിച്ച് സ്വീകരണം ഒരുക്കി. സി.പി.ഐ വട്ടിയൂര്ക്കാവ് ലോക്കല് കമ്മിറ്റി ഓഫിസില് ചേര്ന്ന സ്വീകരണ യോഗം ജില്ല സെക്രട്ടറി മാങ്കോട് രാധാകൃഷ്ണന് ഉദ്ഘാടനം ചെയ്തു. മണ്ഡലം സെക്രട്ടറി വട്ടിയൂര്ക്കാവ് ശ്രീകുമാര് അധ്യക്ഷത വഹിച്ചു